भारत से धर्म संसद में शामिल होने वालों से एक स्वामी चिदानंद सरस्वती ने इस मौके पर कहा आज समय आ गया है कि हम संकल्प लें की हमारी अगली पार्लियामेंट ग्रीन पार्लियामेंट हो। प्लास्टिक मुक्त पार्लियामेंट हो। जिससे आने वाली पीढ़ियों को ग्रीन धरती, ग्रीन प्रकृति और स्वच्छ पर्यावरण दिया जा सके। धर्म संसद में मौजूद सभी लोगों ने स्वामी के सामने शाकाहार अपनाने का संकल्प लिया। स्वामी ने कहा कि यह धार्मिक मुद्दा नहीं बल्कि पर्यावरण, स्वास्थ्य, जीवन और धरती की बात है। इसलिए इसे अपनाने और शाकाहारी बनने का प्रयास करें। हम दूसरों के जीवन में शांति, प्रेम, सत्य, अहिंसा का प्रकाश फैलाएं, जिससे समाज में परिवर्तन आ सके। तभी हमारा जीवन सार्थक होगा। स्वामी ने टोरंटो की सिख संगत की ओर से लगभग दस हजार लोगों को प्रतिदिन लंगर कराने पर आभार व्यक्त किया।